钦定古今图书集成/明伦汇编/官常典/第661卷 > 吴俸
## 钦定古今图书集成/明伦汇编/官常典/第661卷 > 吴俸

按《济南府志》：“俸字廉夫，浙江黄岩人。由选贡。嘉靖间
为淄川教谕，设为科条，口授心印，以造多士。”魏都宪
注公考云：“达材成德，有人立白雪之门；鱼跃鸢飞，无
物缀红炉之点。士之乐育以成者，则有张仪部敬、王
大理晓、王太常教诸人创纂邑乘，省制祭器，修葺庙
庑，购置书史。暇则与邑荐绅赓烟和月，兴会磅礡，若”
弗知身之落落下僚者。任满致政归，年八十许，精神
不衰。一日，语子姓曰：“我有德在淄，其身后之桐乡乎？”
遂端坐以逝。淄人士闻之，祀俸名宦祠中。